Ettepanek: NÕUKOGU OTSUS seisukoha kohta, mille Euroopa Liit võtab EMP ühiskomitees seoses II lisa (Tehnilised normid, standardid, katsetamine ja sertifitseerimine) muutmisega /* COM/2012/088 final - 2012/0038 (NLE) */





SELETUSKIRI 1. ETTEPANEKU TAUST Siseturu nõutava õiguskindluse ja ühtsuse tagamiseks peab EMP Ühiskomitee pärast asjaomaste ühenduse õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. 2. HUVITATUD ISIKUTEGA PEETUD KONSULTATSIOONIDE TULEMUSED JA MÕJU HINDAMINE Nõukogu otsuse eelnõule lisatud EMP Ühiskomitee otsuse eelnõu eesmärk on muuta II lisa (Tehnilised normid, standardid, katsetamine ja sertifitseerimine), lisades sellesse Euroopa Liidu selle valdkonna uued õigusaktid. Õigusaktid on järgmised: (1) Euroopa Parlamendi ja nõukogu määrus (EÜ) nr 110/2008, 15. jaanuar 2008, piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89; (2) komisjoni soovitus 2010/133/EL, 2. märts 2010, etüülkarbamaadi saaste ärahoidmise ja vähendamise kohta luuviljalistest või nende pressimisjääkidest valmistatud kangetes alkohoolsetes jookides ning etüülkarbamaadi sisalduse seire kohta kõnealustes jookides; ning need tuleb lepingusse inkorporeerida. Määruse (EÜ) nr 110/2008 rakendamiseks esitatakse teatavad kohandused, nimelt: (a) Määrusega ei piirata EFTA riikide õigust mittediskrimineerivalt keelata riigisisesele turule viia vahetult inimtarbimiseks ettenähtud piiritusjooke, mille alkoholisisaldus ületab 60 %. Käesolev kohandus oli sätestatud ka seoses määrusega (EMÜ) nr 1576/89 ja selle eesmärk on vähendada alkoholi tarbimisest tingitud probleeme EMP EFTA riikides. (b) EMP EFTA riikidel palutakse saata esindajad artiklis 25 osutatud piiritusjoogituru komitee koosolekutele, et vaadata läbi lepingus osutatud õigusaktide reguleerimisvaldkonda kuuluvaid küsimusi. EFTA riikide esindajad osalevad täielikult komitee töös, kuid neil ei ole õigust hääletada. (c) Lepingu protokolli 1 punkti 4 punkti alapunkti d ei kohaldata määruse III peatüki suhtes. Seetõttu menetleb geograafiliste tähiste taotlemist ja registreerimist komisjon EMP EFTA riikide taotluse alusel. (d) III lisa tuleb täiendada, et selles säiliks viide Islandi ja Norra geograafilistele tähistele. 3. ETTEPANEKU ÕIGUSLIK KÜLG EMP lepingu rakendamise korda käsitleva nõukogu määruse (EÜ) nr 2894/94 artikli 1 lõikega 3 on ette nähtud, et nõukogu kehtestab komisjoni ettepanekul seisukoha, mis tuleb ELi nimel selliste otsuste suhtes võtta. Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui ELi seisukoha. Komisjon loodab, et ta saab ELi seisukoha EMP ühiskomitees esitada esimesel võimalusel. 2012/0038 (NLE) Ettepanek: NÕUKOGU OTSUS seisukoha kohta, mille Euroopa Liit võtab EMP ühiskomitees seoses II lisa (Tehnilised normid, standardid, katsetamine ja sertifitseerimine) muutmisega EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 114 ja artikli 218 lõiget 9, võttes arvesse Euroopa Komisjoni ettepanekut ning arvestades järgmist: (1) Euroopa Majanduspiirkonna lepingu (edaspidi „EMP leping”) II lisa sisaldab tehnilisi norme, standardeid, katsetamist ja sertifitseerimist käsitlevaid erisätteid ja -korda. (2) Lepingusse tuleb inkorporeerida Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89[1]. (3) Lepingusse tuleb inkorporeerida komisjoni 2. märtsi 2010. aasta soovitus 2010/133/EL etüülkarbamaadi saaste ärahoidmise ja vähendamise kohta luuviljalistest või nende pressimisjääkidest valmistatud kangetes alkohoolsetes jookides ning etüülkarbamaadi sisalduse seire kohta kõnealustes jookides[2]. (4) Lepingusse inkorporeeritud nõukogu määrus (EMÜ) nr 1576/89[3] määrusega (EÜ) nr 110/2008 tunnistatud kehtetuks ja tuleb seetõttu lepingust välja jätta. (5) Lepingusse inkorporeeritud komisjoni määrus (EMÜ) nr 1014/90[4] on vananenud[5] ja tuleb sellest tulenevalt lepingust välja jätta. (6) Selleks et vähendada alkoholi tarbimisest tingitud probleeme EMP EFTA riikides, võivad EFTA riigid mittediskrimineerivalt keelata riigisisesele turule viia vahetult inimtarbimiseks ettenähtud piiritusjooke, mille alkoholisisaldus ületab 60 %. (7) Protokolli nr 1 punkti 4 alapunkti d ei tuleks piiritusjookide geograafiliste tähiste registreerimise suhtes kohaldada, pidades silmas selliste jookide registreerimise eripära ja eeldades, et EFTA riikidest esitatakse väga vähe registreerimistaotlusi. Seetõttu menetleb geograafiliste tähiste taotlemist ja registreerimist komisjon EMP EFTA riikide taotluse alusel, ON VASTU VÕTNUD KÄESOLEVA OTSUSE: Artikkel 1 Seisukoht, mille EL võtab EMP Ühiskomitees EMP lepingu II lisa muutmise ettepaneku suhtes, põhineb käesolevale otsusele lisatud EMP Ühiskomitee otsuse eelnõul. Artikkel 2 Käesolev otsus jõustub selle vastuvõtmise päeval. Brüssel, Nõukogu nimel eesistuja LISA EMP ÜHISKOMITEE OTSUS nr […], [kuupäev], millega muudetakse EMP lepingu II lisa (Tehnilised normid, standardid, katsetamine ja sertifitseerimine) EMP ÜHISKOMITEE, võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98, ning arvestades järgmist: (1) Lepingu II lisa on muudetud EMP Ühiskomitee […] otsusega nr …[6]. (2) Lepingusse tuleb inkorporeerida Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89[7]. (3) Lepingusse tuleb inkorporeerida komisjoni 2. märtsi 2010. aasta soovitus 2010/133/EL etüülkarbamaadi saaste ärahoidmise ja vähendamise kohta luuviljalistest või nende pressimisjääkidest valmistatud kangetes alkohoolsetes jookides ning etüülkarbamaadi sisalduse seire kohta kõnealustes jookides[8]. (4) Lepingusse inkorporeeritud nõukogu määrus (EMÜ) nr 1576/89[9] on määrusega (EÜ) nr 110/2008 tunnistatud kehtetuks ja tuleb seetõttu lepingust välja jätta. (5) Lepingusse inkorporeeritud komisjoni määrus (EMÜ) nr 1014/90[10] on vananenud[11] ja tuleb seetõttu lepingust välja jätta. (6) Protokolli nr 1 punkti 4 alapunkti d oleks mõistlik piiritusjookide geograafiliste tähiste registreerimise suhtes mitte kohaldada, pidades silmas selliste jookide registreerimise eripära ja eeldades, et EFTA riikidest esitatakse väga vähe registreerimistaotlusi. See ei piira ühiskomitee muude otsuste täitmist. (7) Käesolev otsus käsitleb piiritusjooke käsitlevaid õigusakte. Piiritusjooke käsitlevaid õigusakte ei kohaldata Liechtensteini suhtes seni, kuni Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet kohaldatakse Liechtensteini suhtes, nagu see on sätestatud lepingu II lisa XXVII peatüki sissejuhatuses. Seetõttu ei kohaldata käesolevat otsust Liechtensteini suhtes, ON VASTU VÕTNUD KÄESOLEVA OTSUSE: Artikkel 1 Lepingu II lisa XXVII peatükki muudetakse järgmiselt. 1. Punktide 1 (nõukogu määrus (EMÜ) nr 1576/89) ja 2 (komisjoni määrus (EMÜ) nr 1014/90) tekst jäetakse välja. 2. Punkti 8 (komisjoni määrus (EÜ) nr 2870/2000) järele lisatakse järgmine punkt: „9. 32008 R 0110: Euroopa Parlamendi ja nõukogu määrus (EÜ) nr 110/2008, 15. jaanuar 2008, piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.2.2008, lk 16), mida on muudetud järgmise õigusaktiga: - 32008 R 1334: Euroopa Parlamendi ja nõukogu määrus (EÜ) nr 1334/2008, 16. detsember 2008 (ELT L 354, 31.12.2008, lk 34). Käesolevas lepingus loetakse selle määruse sätteid järgmises kohanduses: (a) Määrusega ei piirata EFTA riikide õigust mittediskrimineerivalt keelata riigisisesele turule viia vahetult inimtarbimiseks ettenähtud piiritusjooke, mille alkoholisisaldus ületab 60 %. (b) EFTA riikidel palutakse saata vaatlejaid artiklis 25 osutatud piiritusjoogituru komitee koosolekutele, et vaadata läbi lepingus osutatud õigusaktide reguleerimisvaldkonda kuuluvaid küsimusi. EFTA riikide esindajad osalevad täielikult komitee töös, kuid neil ei ole õigust hääletada. (c) Lepingu protokolli 1 punkti 4 punkti alapunkti d ei kohaldata määruse III peatüki suhtes. (d) III lisasse lisatakse järgmine tekst: Tooteliik || Geograafiline tähis || Päritoluriik 15. Viin || Íslenskt Vodka/Icelandic Vodka Norsk Vodka/Norwegian Vodka || Island Norra 24. Akvavit/aquavit || ÍslensktBrennivín/Icelandic Aquavit Norsk akevitt/Norsk Aquavit/Norsk Akvavit/Norwegian Aquavit || Island Norra Muud piiritusjoogid || Käesolevas punktis on nimetatud määruses määratlemata toodete geograafilisi tähiseid. Seetõttu tuleb neile lisada müüginimetus „piiritusjook”. EFTA riigid, kus toodetakse selliseid piiritusjooke, teatavad teistele lepinguosalistele, kuidas nad neid tooteid määratlevad. || 10. 32010 H 0133: Komisjoni soovitus 2010/133/EL, 2. märts 2010, etüülkarbamaadi saaste ärahoidmise ja vähendamise kohta luuviljalistest või nende pressimisjääkidest valmistatud kangetes alkohoolsetes jookides ning etüülkarbamaadi sisalduse seire kohta kõnealustes jookides. (ELT L 52, 3.3.2010, lk 53).” Artikkel 2 Määruse (EÜ) nr 110/2008 ja soovituse 2010/133/EL islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed. Artikkel 3 Käesolev otsus jõustub […], tingimusel et EMP ühiskomiteele on esitatud kõik lepingu artikli 103 lõike 1 kohased teated*. Artikkel 4 Käesolev otsus avaldatakse Euroopa Liidu Teataja EMP osas ja selle EMP kaasandes. Brüssel, […] || EMP Ühiskomitee nimel esimees […] || EMP Ühiskomitee sekretärid […] [1] ELT L 39, 13.2.2008, lk 16. [2] ELT L 52, 3.3.2010, lk. 53. [3] EÜT L 160, 12.6.1989, lk 1. [4] EÜT L 105, 25.4.1990, lk 9. [5] ELT L … [6] [7] ELT L 39, 13.2.2008, lk 16. [8] ELT L 52, 3.3.2010, lk 53. [9] EÜT L 160, 12.6.1989, lk 1. [10] EÜT L 105, 25.4.1990, lk 9. [11] ELT C 30, 6.2.2009, lk 18. * [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]